काठमाडौँः स्वास्थ्य अवस्था प्रतिकूल भएपछि प्रधानमन्त्री केपी शर्मा ओलीले आइतबार बिहानका दुई कार्यक्रम रद्द गरेका छन्। चिकित्सकको सल्लाह अनुसार प्रधानमन्त्री शुक्रबारदेखि सरकारी निवासमै आराम गरिरहेका छन्। शनिबार पार्टीले आयोजना गरेको चियापान कार्यक्रममा पनि उनी उपस्थित भएनन्।
स्वास्थ्यकै कारण प्रधानमन्त्रीले आइतबार बिहानका दुई कार्यक्रम रद्द गरेका हुन्। यसअघि शुक्रबार स्थगित भएको मन्त्रिपरिषद बैठक आइतबार बिहान पनि स्थगित भएको छ। यस्तै ‘आइसीसी वान डे वर्ल्डकपको ट्रफी टुर’ कार्यक्रमको सहभागिता पनि प्रधानमन्त्री अस्वस्थ भएसँगै रद्द भएको हो।
अन्तर्राष्ट्रिय क्रिकेट परिषद (आइसीसी) को नेपाल प्रतिनिधि एवं नेपाल क्रिकेट संघ (क्यान) की पूर्व सिइओ भावना घिमिरेले ट्रफी प्रधानमन्त्रीलाई देखाउने कार्यक्रम रद्द भएको बताइन्। राष्ट्रपति विद्यादेवी भण्डारीलाई ट्रफी देखाउने तयारी भए पनि निश्चित नभएको घिमिरेले बताइन्।
अर्यालले भने ‘प्रधानमन्त्री रूघाखोकीले केही अस्वस्थ हुनु भएका कारण ठूलो जमघट र धुलोबाट बच्नुपर्ने डाक्टरहरुको सल्लाह बमोजिम निवासमै विश्राम गरिरहनु भएको छ। आज अपरान्ह मन्त्रिपरिषद बैठक बस्छ।'
[कृपया चित्रमा (क्याप्चामा) देखिएको जस्तै शब्द तल लेख्नुहोस । रिफ्रेश गर्नका लागि चित्रमा (क्याप्चामा) क्लिक गर्नुहोस । ]
'अमेरिकामा एक वर्ष नर्क जस्तो जीवन बिताएँ' : यौन दुर्व्यवहारका १९ आरोप खेपेका नेपालीको कहालिलाग्दो अनुभव
'अमेरिकामा एक वर्ष नर्क जस्तो जीवन बिताएँ' : यौन दुर्व्यवहारका १९ आरोप खेपेका नेपालीको कहालिलाग्दो अनुभव
यो साइटमा भएका सामाग्रीहरु कुनै पनि हिसाबले टेक्स्ट, फोटो, अडियो वा भिडियोका रुपमा पुनर्उत्पादन गर्न पाइँदैन। स्वीकृति बिना पुनर्उत्पादन गरिएमा नेपाल र अन्तर्राष्ट्रिय कपिराइट कानुन अनुसार कारबाही प्रक्रिया अघि बढाइनेछ।